2. ΑΠΟΦΑΣΗ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. Α2/οίκ. 3823 της 30 Ιουλ. /21 Αυγ. 1981 (ΦΕΚ Β΄ 486) Περί ειδικοτέρων προσόντων του Κλινικού Ψυχολόγου. Έχοντας υπόψη: α)Τις διατάξεις του άρθρ. 3 παρ. 3 και του άρθρ. 10 του Νόμ. 991/79 “για άσκηση του επαγγέλματος του Ψυχολόγου στην Ελλάδα”. β)Τη γνώμη του ειδικού Γνωμοδοτικού Συμβουλίου Ψυχολόγων του άρθρ. 2 του ιδίου Νόμου που συγκροτήθηκε με την Α2/2293/1980 απόφαση του Υπουργού Κοιν. Υπηρεσιών, όπως διατυπώθηκε στο πρακτικό της συνεδρίας 11/30.1.1981, αποφασίζουμε: Α΄ Καθορίζουμε τα ειδικότερα προσόντα για την άσκηση του Κλινικού έργου του Ψυχολόγου, επί πλέον των προσόντων της παρ. 1 του άρθρ. 3 του Νόμ. 991/1979, ως ακολούθως: 1.Κατοχή ονομαστικής άδειας για άσκηση του επαγγέλματος του Κλινικού Ψυχολόγου στην Χώρα όπου έχουν διανυθεί οι Κλινικές σπουδές, οι οποίες στο σύνολό τους πρέπει να είναι αποδειγμένα Πανεπιστημιακές η Ανώτατης Σχολής ισότιμης προς Πανεπιστημιακή, η  2.Τίτλος σπουδών στον οποίο γίνεται μνεία ειδίκευσης ύστερα από πλήρεις Πανεπιστημιακές σπουδές στην Ψυχολογία εφ΄ όσον η κατοχή του τίτλου δίνει δικαίωμα για άσκηση της ειδικότητας Κλινικής Ψυχολογίας στην Χώρα όπου έχει εκδοθεί και για τον χρόνο που ισχύει, ανεξάρτητα αν έχει η όχι την προβλεπόμενη από την προηγούμενη διάταξη άδεια. 3.Τίτλος σπουδών με μνεία ειδίκευσης στην Ψυχοπαθολογία η στην Παθολογική Ψυχολογία, εφ΄ όσον στην Χώρα που έχουν εκδοθεί κρίνονται ισότιμοι η παράλληλοι προς τον τίτλο του Κλινικού και επιτρέπουν την άσκηση της ειδικότητας η  4.Τίτλος σπουδών στον οποίο δεν γίνεται μνεία της ειδίκευσης στο Κλινικό έργο η γίνεται μεν μνεία του Κλάδου της Κλινικής Ψυχολογίας, αλλά δεν δημιουργείται από αυτήν δικαίωμα για άσκηση της ειδικότητας, κατά τον χρόνο της έκδοσής του, στην περίπτωση αυτή γίνεται δεκτός, μόνον όταν συνοδεύεται από επίσημα στοιχεία (πιστοποιητικά, αποδεικτικά κ.τ.ό.) αναγνωρισμένων πολυδύναμων Ιδρυμάτων Ψυχικής Υγείας της αλλοδαπής για Κλινική άσκηση (STAGE) σ΄ αυτά η επάρκεια της οποίας σε χρονική διάρκεια και ποσότητα συνεκτιμάται κατά την κρίση του Γνωμοδοτικού Συμβουλίου με το σύνολο των Πανεπιστημιακών σπουδών των υποψηφίων, η  5.Τίτλος σπουδών Ψυχολογίας και 5 χρόνια ευδόκιμης επαγγελματικής Κλινικής πράξης ως τη δημοσίευση του Νόμ. 991/1979 σε Οργανισμούς Προνοίας και Υγείας του Δημοσίου η ΝΠΔΔ η ΝΠΙΔ αναγνωρισμένους και ελεγχομένους από το Υπουργείο Κοιν. Υπηρεσιών.Η επάρκεια των στοιχείων Κλινικών Σπουδών στα πλαίσια της γενικής κατάρτισης κρίνεται από το Γνωμοδοτικό Συμβούλιο του άρθρ. 2 του Νόμ. 991/79. Σελ. 640,44(γ) Τεύχος 1308 Σελ. 96 Β΄ Για την άσκηση της Ψυχοθεραπείας από τον Ψυχολόγο με μεθόδους και τεχνικές που έχουν προκύψει από τα δεδομένα της ψυχολογικής επιστήμης προαπαιτείται η αντίστοιχη ειδίκευση ήτοι αντίστοιχη προς την ειδική μέθοδο προπαιδεία του σε θεωρία και πράξη πιστοποιουμένη με επίσημα αποδεικτικά στοιχεία, που η επάρκειά τους κρίνεται από το ειδικό Γνωμοδοτικό Συμβούλιο, εφαρμοζομένης της παρ. 5 του άρθρ. 2 του Νόμ. 991/79. Ειδικότερα σε περιπτώσεις ψυχοθεραπείας που απαιτείται παράλληλη χορήγηση φαρμάκων είναι αναγκαία η συνεργασία με ψυχίατρο. Γ΄ Για όλες τις παραπάνω κατηγορίες ειδικοτέρων προσόντων επιτυχία στην εξέταση για χορήγηση άδειας εκτός των περιπτώσεων, για τις οποίες προβλέπεται σύμφωνα με το Νόμο απαλλαγή. 34.Ζ.μ.2 Ψυχολόγοι 